|  |  |
| --- | --- |
|  |  **บันทึกข้อความ** |

**ส่วนราชการ** กรมส่งเสริมการปกครองท้องถิ่น กองสาธารณสุขท้องถิ่น โทร. ๐-๒๒๔๑-๗๒๒๕

**ที่** มท ๐๘๑๙.๒/ว **วันที่**  ตุลาคม ๒๕๖๓

**เรื่อง**  การประชุมเพื่อขับเคลื่อนการดำเนินงานตาม “โครงการอาสาสมัครบริบาลท้องถิ่น เพื่อดูแลผู้สูงอายุ
 ที่มีภาวะพึ่งพิง” ด้วยระบบทางไกลผ่านเครือข่ายอินเทอร์เน็ต (Web Conference)

เรียน ท้องถิ่นจังหวัด ทุกจังหวัด

 ตามหนังสือกรมส่งเสริมการปกครองท้องถิ่น ด่วนที่สุด ที่ มท 0819.2/ว 3057 ลงวันที่
1 ตุลาคม 2563 ได้แจ้งการจัดสรรงบประมาณและแนวทางการดำเนินโครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง ภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม
ที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 เพื่อให้จังหวัดดำเนินการ
ตามแนวทางการฝึกอบรมและจ่ายค่าตอบแทนอาสาสมัครบริบาลท้องถิ่น รายละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นพิจารณาแล้ว เพื่อให้การฝึกอบรมและการเบิกจ่ายค่าตอบแทนของอาสาสมัครบริบาลท้องถิ่น เป็นไปด้วยความเรียบร้อยและบรรลุวัตถุประสงค์ จึงได้กำหนดจัดการประชุมขับเคลื่อนการดำเนินงานตาม “โครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง” ด้วยระบบทางไกลผ่านเครือข่ายอินเทอร์เน็ต (Web Conference) ในวันศุกร์ที่ 9 ตุลาคม 2563
เวลา 14.00 – 17.00 น. ณ ห้องประชุมกองทุนบำเหน็จบำนาญข้าราชการส่วนท้องถิ่น (ห้องใหญ่) ชั้น ๒ อาคารสำนักงานกองทุนบำเหน็จบำนาญข้าราชการส่วนท้องถิ่น ไปยังห้องประชุมของสำนักงานส่งเสริม
การปกครองท้องถิ่นจังหวัด หรือตามที่สำนักงานส่งเสริมการปกครองท้องถิ่นจังหวัดกำหนด จึงขอให้ท้องถิ่นจังหวัด ผู้อำนวยการกลุ่มงานส่งเสริมและพัฒนาท้องถิ่น ผู้อำนวยการกลุ่มงานการเงินบัญชีและการตรวจสอบ
หรือผู้แทน และเจ้าหน้าที่ที่เกี่ยวข้อง ในสังกัดสำนักงานส่งเสริมการปกครองท้องถิ่นจังหวัด เข้าร่วมการประชุมตามวัน เวลา และสถานที่ดังกล่าว สำหรับวาระการประชุมปรากฏตามเอกสารที่ส่งมาพร้อมนี้

 จึงเรียนมาเพื่อโปรดพิจารณา

อธิบดีกรมส่งเสริมการปกครองท้องถิ่น